લોકમાનસને પોતાના તરફ વાળવા માટે, યોજનાઓ અને પક્ષની નીતિઓ લોકો સુધી લઈ જવા માટે બંને પક્ષોએ આ માધ્યમોનો ભરપૂર ઉપયોગ કર્યો પરંતુ ભારતીય જનતા પાર્ટી દ્વારા અને પરિવાર ક્ષેત્રના કાર્યકર્તાઓ દ્વારા છેલ્લા કેટલાક દિવસોમાં લાકડીયા તારની જેમ ફરી વળેલા મતદાનના સંદેશાઓએ વાતાવરણને ભાજપની તરફેણમાં વધુ મજબૂત બનાવ્યું અને જેમ દર વખતે થતું આવ્યું છે તેમ આ વખતે પણ બૂથ લેવલના કાર્યકર્તાઓથી માંડી પરિવાર ક્ષેત્રના તમામ કાર્યકરોએ છેક છેલ્લી ઘડી સુધી ભાજપના કમિટેડ વોટરને બુથ પર લઇ જવાનું કામ કર્યું અને તેનું પરિણામ આપણે 23મી મે ના રોજ ચોક્કસપણે જોઈ શકીશું.